ถึงเวลาไปหาหมอ เริ่มรักษาจริงจัง ดูแลง่ายๆ ได้ด้วยตัวเอง
ถ้าโรคเอ็นอักเสบไม่หายสักที ทั้งที่พักผ่อนและรักษาดูแลตัวเองเบื้องต้นแล้วก็ไม่ดีขึ้น ให้นัดตรวจร่างกายโดยละเอียดกับคุณหมอ จะได้ประเมินความรุนแรงของอาการโรคเอ็นอักเสบของคุณ โดยอาจตรวจวินิจฉัยด้วยเครื่องมืออย่าง ultrasound หรือ MRI แล้วถึงแนะนำวิธีรักษา ถ้าเอ็นฉีกจากกระดูก (rupture) ก็ต้องโอนเคสต่อไปยังศัลยแพทย์กระดูกเพื่อผ่าตัดรักษาต่อไป แต่ถ้าไม่รุนแรงมาก แค่ทำกายภาพบำบัดกับ/หรือฉีดสเตียรอยด์ก็น่าจะพอ  การผ่าตัดรักษาโรคเอ็นอักเสบรุนแรงมักเป็นการผ่าตัดแบบส่องกล้อง (arthroscopic) โดยจะสอดกล้องกับอุปกรณ์ขนาดจิ๋วผ่านเข้าไปในรอยผ่าเล็กๆ ใกล้กันกับข้อ  ส่วนถ้าเป็นโรคเอ็นอักเสบเรื้อรัง จะผ่าแบบ focused aspiration of scar tissue หรือ FAST คือผ่าตัดเล็กเพื่อเอา scar tissue หรือเนื้อเยื่อที่อักเสบเสียหายจนกลายเป็นแผลเป็นออกจากเอ็น โดยไม่ไปยุ่งเกี่ยวกับเนื้อเยื่อดีแต่อย่างใด ถ้าโรคเอ็นอักเสบของคุณเป็นแบบเรื้อรังแต่ไม่รุนแรงมากนัก คุณหมออาจพิจารณาโอนเคสไปฟื้นฟูการทำงานของร่างกาย เช่น การทำกายภาพบำบัด (physiotherapy) นักกายภาพบำบัดจะกำหนดกายบริหารทั้งการยืดเส้นและเสริมสร้างความแข็งแรงในแบบที่เหมาะสมกับเอ็นส่วนที่อักเสบของคุณโดยเฉพาะ รวมถึงระบบกล้ามเนื้อโดยรอบ เช่น eccentric strengthening หรือการออกกำลังกายโดยเกร็งค้างไว้ตอนกล้ามเนื้อหรือเอ็นยืดออกไป ใช้รักษาโรคเอ็นอักเสบเรื้อรังได้ดีมาก คุณต้องทำกายภาพบำบัดประมาณ 2 - 3 ครั้งต่ออาทิตย์ ติดต่อกันนาน 4 - 8 อาทิตย์ ถึงจะเห็นผลสำหรับโรคเอ็นอักเสบเรื้อรัง  นอกจากนี้นักกายภาพบำบัดยังช่วยรักษาเอ็นที่อักเสบของคุณได้ด้วยการใช้อัลตร้าซาวด์บำบัด (therapeutic ultrasound) หรือใช้คลื่นความถี่ต่ำ (micro-current) ทั้ง 2 วิธีพิสูจน์แล้วว่าลดการอักเสบได้ แถมกระตุ้นให้หายเร็วขึ้น นักกายภาพบำบัดบางคน (รวมถึงหมอด้วย) อาจใช้คลื่นแสงพลังงานต่ำ (low-energy light waves เช่น infrared) ลดปวดลดการอักเสบเมื่อเกิดการบาดเจ็บที่กระดูกและกล้ามเนื้อแบบไม่ร้ายแรงนัก ถ้าคุณหมอรับรองว่าไม่เป็นอันตราย ก็อาจแนะนำให้คุณฉีดสเตียรอยด์เข้าไปในเอ็นที่อักเสบ สเตียรอยด์อย่าง cortisone นั้นใช้แล้วช่วยลดการอักเสบแบบเห็นผลดีมากในเวลาอันสั้น ทำให้คุณหายปวดเป็นปลิดทิ้ง แถมยังกลับมาเคลื่อนไหวได้เหมือนเดิม (อย่างน้อยก็ชั่วคราว) แต่ก็อันตรายอยู่เหมือนกัน ในบางเคสที่หายาก การฉีด corticosteroid อาจทำให้เอ็นที่อักเสบนั้นอ่อนแรงจนฉีกขาดได้ เพราะฉะนั้นจึงไม่ควรฉีด corticosteroid หรือก็คือสเตียรอยด์ซ้ำติดต่อกันเกิน 3 เดือน เพราะจะทำให้เอ็นเสี่ยงจะฉีกขาดซะแทน  การฉีดสเตียรอยด์ช่วยลดปวดชั่วคราวก็จริง แต่ในระยะยาวอาจไม่ได้ผลดีอย่างที่คิด  นอกจากทำให้เอ็นอ่อนแอแล้ว การฉีดสเตียรอยด์ยังมีผลข้างเคียงอื่นๆ อีก เช่น การติดเชื้อ กล้ามเนื้อบางส่วนฝ่อ เส้นประสาทเสียหาย และภูมิต้านทานลดลงได้ ถ้าฉีดสเตียรอยด์แล้วรักษาโรคเอ็นอักเสบไม่ได้ผล โดยเฉพาะถ้าทำควบคู่ไปกับการภาพบำบัด ก็คงต้องพิจารณาผ่าตัดแทน การฉีด PRP นั้นเป็นวิธีการรักษาที่ค่อนข้างใหม่ ยังต้องศึกษากันอีกมาก แต่หลักๆ คือต้องเก็บตัวอย่างเลือดของคุณไปปั่น เพื่อแยก platelets หรือเกล็ดเลือด กับ healing factor หรือสารต่างๆ ที่ช่วยรักษาเยียวยาร่างกาย ออกมาจากเซลล์เม็ดเลือดแดง จากนั้นก็จะได้ส่วนผสมของพลาสม่าที่ใช้ฉีดเข้าเอ็นอักเสบแบบเรื้อรังของคุณ ว่ากันว่าช่วยลดการอักเสบและกระตุ้นให้หายเร็วกว่าเดิม  ถ้าใช้แล้วได้ผล การฉีด PRP ก็เป็นตัวเลือกที่ดีกว่า การฉีดสเตียรอยด์เยอะเลย เพราะผลข้างเคียงน้อยกว่า แต่ก็เหมือนการฉีดยาและผ่าตัดทั่วไป คือยังเสี่ยงต่อการติดเชื้อไม่มากก็น้อย รวมถึงภาวะเลือดออกผิดปกติ และ/หรือการก่อตัวของ scar tissue ด้วย ถ้าเป็นอาการกล้ามเนื้อหรือเอ็นยึดปานกลางถึงไม่มากนัก การยืดเส้นยืดสายจะช่วยได้เป็นอย่างดี เพราะช่วยคลายกล้ามเนื้อ ทำให้เลือดไหลเวียนดีขึ้น และเพิ่มความคล่องตัว ให้คุณขยับเขยื้อนได้มากขึ้น โรคเอ็นอักเสบแบบเฉียบพลันก็ยืดเส้นยืดสายได้ (ขอแค่อาการปวดบวมอักเสบไม่มากนัก) และช่วยป้องกันไม่ให้อาการอักเสบเรื้อรังรุนแรงไปกว่าเดิม ระหว่างที่ยืดเส้น ให้ออกท่าทางช้าๆ แต่มั่นคง และค้างไว้ประมาณ 20 – 30 วินาที ทำซ้ำ 3 - 5 ครั้งต่อวัน โดยเฉพาะก่อนและหลังทำกิจกรรมที่ต้องใช้แรง  สำหรับคนที่เป็นโรคเอ็นอักเสบเรื้อรังหรืออยากยืดเส้นเพื่อป้องกันอาการบาดเจ็บ ให้ประคบร้อนตรงบริเวณที่เป็นก่อนยืดเส้น จะได้เป็นการวอร์มอัพกล้ามเนื้อกับเอ็นให้ยืดหยุ่นยิ่งขึ้น ข้อควรระวังคืออาการปวดของโรคเอ็นอักเสบจะยิ่งแย่ตอนกลางคืน และหลังคุณออกท่าออกทางหรือทำกิจกรรม ถ้าคุณเป็นโรคเอ็นอักเสบที่หัวเข่า ข้อศอก หรือข้อมือ ให้ใช้ที่รัดข้อแบบผ้ายาง neoprene ที่ขยับเขยื้อนได้ง่ายหน่อย หรือใช้ผ้ายืดรัดข้อแบบผ้าไนล่อนหรือมีเทปเวลโครติดให้แน่นกระชับ เพื่อป้องกันไม่ให้ส่วนนั้นขยับเขยื้อนมากไปหรือกระทบกระเทือน การใส่ผ้ายืดรัดข้อยังช่วยเตือนใจคุณให้เพลาๆ กิจกรรมนั้นๆ ลงหน่อย และไม่หักโหมทำงานหรือออกกำลังกายมากเกินไป  แต่ก็อย่ารัดหรือยึดบริเวณที่อักเสบแน่นเกินไปจนขยับไม่ได้ เพราะเอ็น กล้ามเนื้อ และข้อรอบๆ ต้องขยับได้บ้าง เลือดถึงจะไหลเวียนไปเลี้ยงสม่ำเสมอและหายดี นอกจากใส่ที่รัดแล้ว ให้ลองหาเฟอร์นิเจอร์ในห้องทำงานแบบ ergonomics ที่ปรับให้เหมาะสมตามสรีระและการใช้งานของคุณดู ถ้าจำเป็นก็ต้องปรับหมดทั้งเก้าอี้ คีย์บอร์ด และระดับโต๊ะหรือหน้าจอคอม ข้อกับเอ็นของคุณจะได้ไม่รับภาระหนักอย่างที่เคย เอ็นอาจอักเสบได้จากการบาดเจ็บกะทันหัน แต่ปกติมักเกิดจากการใช้งานซ้ำๆ ทีละน้อยแบบไม่รู้ตัวจนผ่านไปหลายวัน หลายอาทิตย์ หรือหลายเดือน การกระทำซ้ำๆ ทำให้เอ็นตึงเกร็ง จนเกิด micro-tears หรือการฉีกขาดเล็กๆ และการอักเสบตรงจุดนั้น หาให้เจอว่าอะไรที่ทำให้เอ็นคุณอักเสบ แล้วหยุดทำก่อน (สัก 2 - 3 วัน) หรือปรับเปลี่ยนท่าทางในการทำ ถ้าคุณเกิดเอ็นอักเสบเพราะการทำงาน ให้ปรึกษาหัวหน้าหรือเจ้านายเพื่อขอเปลี่ยนไปทำหน้าที่อื่นชั่วคราว แต่ถ้าคุณเอ็นอักเสบเพราะการออกกำลังกาย แสดงว่าออกหนักไปหรือออกไม่ถูกวิธี ลองปรึกษา personal trainer ดูก็ดี  การเล่นเทนนิสหรือกอล์ฟมากไปคือสาเหตุยอดนิยมของอาการเอ็นข้อศอกอักเสบ ถึงได้เรียกกันว่า "tennis elbow" กับ "golfer's elbow" ไง เอ็นอักเสบแบบเฉียบพลันปกติจะหายได้เองถ้าคุณหยุดพักจากการกระทำนั้นๆ แต่ถ้ายังฝืนทำต่อละก็ อาจกลายเป็นโรคเรื้อรัง (ไม่ยอมหาย) ได้ ทีนี้ล่ะรักษายากแน่ อาการปวดของโรคเอ็นอักเสบนั้น หลักๆ ก็เพราะอาการอักเสบตามชื่อ เป็นความพยายามของร่างกายที่จะรักษาและปกป้องเนื้อเยื่อที่บาดเจ็บเสียหาย แต่กระบวนการต้านการอักเสบของร่างกายอาจดีเกินไปจนกลายเป็นปัญหาซะเอง เพราะฉะนั้นสำคัญว่าต้องควบคุมดูแลให้ดี อาการถึงจะบรรเทา เช่น ประคบเย็นตรงจุดที่เอ็นอักเสบด้วยน้ำแข็ง เจลแพ็ค หรือถุงผักแช่แข็งก็ได้ เพื่อบรรเทาอาการและลดปวด ประคบเย็นแบบนี้ทุก 2 - 3 ชั่วโมง จนพอหายปวดลดการอักเสบลง  ถ้าจุดที่อักเสบเป็นกล้ามเนื้อหรือเอ็นตรงจุดที่เล็กและเปิดเผย (อย่างข้อมือหรือข้อศอก) ให้ประคบเย็นประมาณ 10 นาที แต่ถ้าเป็นกล้ามเนื้อหรือเอ็นที่ใหญ่หรืออยู่ลึก (อย่างไหล่หรือสะโพก) ก็ต้องประคบกันนานถึง 20 นาที ระหว่างประคบเย็นเอ็นที่อักเสบ ให้ยกส่วนนั้นสูงไว้ และพันทับให้แน่นกระชับด้วยผ้ายืดพันแผล สองจุดนี้จะทำให้ลดการอักเสบได้อย่างเห็นผลยิ่งขึ้น อย่าลืมห่อน้ำแข็งด้วยผ้าบางๆ ก่อนประคบเย็น จะได้ไม่เกิดอาการข้างเคียง อย่างผิวไหม้เพราะความเย็น อีกวิธีสู้โรคเอ็นอักเสบ ก็คือกินยาแก้อักเสบที่ไม่ใช่สเตียรอยด์ (nonsteroidal anti-inflammatory drugs หรือ NSAIDs) ที่มีขายตามร้านขายยาทั่วไปนี่แหละ ยากลุ่ม NSAIDs อย่างแอสไพริน ไอบูโพรเฟน (Advil, Motrin) แล้วก็นาพรอกเซน (Aleve) ช่วยเพลาๆ ปฏิกิริยาตอบโต้ที่ร่างกายมีต่ออาการอักเสบได้ ทำให้ลดบวมลดปวด แต่ยากลุ่ม NSAIDs นั้นมักทำให้ปวดท้อง (ส่งผลต่อตับและไตบ้าง) เพราะงั้นจะดีกว่าถ้าคุณไม่กินต่อเนื่องนานเกิน 2 อาทิตย์ ไม่ว่าจะบาดเจ็บตรงไหนก็ตาม  ถ้าไม่อยากกินยา ก็ลองทาครีมหรือเจลแก้อักเสบลดปวดดูตรงบริเวณที่เป็น ถ้าเป็นตื้นๆ แถวบริเวณผิวหนัง ยาก็ยิ่งซึมและเห็นผลดีกว่า อย่าพยายามกินยาแก้ปวด (acetaminophen) หรือยาคลายกล้ามเนื้อ (cyclobenzaprine) เพื่อรักษาโรคนี้ เพราะไม่ได้ช่วยเรื่องการอักเสบเลย
ปรึกษาคุณหมอ. โอนเคสไปทำกายภาพบำบัด. ฉีดสเตียรอยด์. ลองปรึกษาคุณหมอเรื่องการฉีด platelet-rich plasma (PRP). ยืดเส้นยืดสายเอ็นที่อักเสบเบาๆ. ใส่ผ้ายืดรัดข้อ. อย่าหักโหมใช้งานเอ็นหรือกล้ามเนื้อ. ใช้น้ำแข็งประคบเอ็นที่อักเสบ. กินยาแก้อักเสบ.
https://www.wikihow.com/Treat-Tendonitis https://www.wikihow.com/Treat-Tendonitis https://www.wikihow.com/Treat-Tendonitis
Professional Treatments Intermediate Treatments Easy Treatments